**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 12. 3. 2018 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu

* **udelila licenciu** na celoplošné digitálne vysielanie televíznej programovej služby Šport+ spoločnosti SPRAVCA SK, s.r.o.;
* **uložila sankciu – 3 319 eur** vysielateľovi MARKÍZA – SLOVAKIA, spol. s r.o. (programová služba DAJTO) za porušenie § 18a písm. b) ZVR (zabezpečenie multimodálneho prístupu), ku ktorému došlo tým, že v mesiaci jún 2017 nezabezpečil odvysielanie najmenej troch percent všetkých programov sprevádzaných hlasovým komentovaním pre nevidiacich;
* **uložila sankciu – 200 eur** vysielateľovi KISS rádio s.r.o. (programová služba Rádio KISS) za porušenie § 16 ods. 3 písm. o) ZVR, ku ktorému došlo tým, že nedoručil Rade v zákonnej lehote štatistiku o odvysielaných programoch s vyhodnotením podielu slovenských hudobných diel za mesiace júl, august a september 2017;
* **uložila sankciu – upozornenie na porušenie zákona** vysielateľovi MÉDIA MODRA, s.r.o. (programová služba Rádio Modra) za porušenie § 16 ods. 3 písm. o) ZVR, ku ktorému došlo tým, že nedoručil Rade v zákonnej lehote štatistiku o odvysielaných programoch   
  s vyhodnotením podielu slovenských hudobných diel za mesiace júl, august a september 2017;
* **uložila sankciu – upozornenie na porušenie zákona** vysielateľovi SITY MEDIA s.r.o. (programová služba Rádio SiTy) za porušenie § 16 ods. 3 písm. o) ZVR, ku ktorému došlo tým, že nedoručil Rade v zákonnej lehote štatistiku o odvysielaných programoch s vyhodnotením podielu slovenských hudobných diel za mesiac júl 2017;
* **uložila sankciu – upozornenie na porušenie zákona** vysielateľovi FRONTINUS s.r.o. (programová služba Rádio Frontinus) za porušenie § 16 ods. 3 písm. o) ZVR, ku ktorému došlo tým, že nedoručil Rade v zákonnej lehote štatistiku o odvysielaných programoch s vyhodnotením podielu slovenských hudobných diel za mesiac júl 2017;
* **uložila sankciu – upozornenie na porušenie zákona** vysielateľoviENERGY Real s.r.o. (predtým GAAD REAL, s.r.o.) za porušenie§ 28 ods. 4 zákona o digitálnom vysielaní, ku ktorému došlo tým,že neoznámil Rade v zákonnej lehote zmenu obchodného mena spoločnosti;
* **začala štyri správne konania** voči spoločnostiam SENZI, a. s., VIP media, s.r.o., VIPmedia EU, s. r. o. a VIPmedia SK, s.r.o. vo veci možného porušenia § 15a ods. 1 ZVR v súvislosti   
  s možným vysielaním programovej služby SENZI bez udelenej licencie;
* **začala správne konanie** voči vysielateľovi MAC TV s.r.o. (programová služba JOJ PLUS) vo veci možného porušenia § 20 ods. 3 zákona ZVR (ochrana maloletých - JSO) v súvislosti s tým, že dňa 18. 12. 2017 o cca 20:32 hod odvysielal program *Smrtonosná pasca 4.0* označený ako nevhodný pre maloletých divákov do 12 rokov;
* **začala správne konanie** voči vysielateľovi MARKÍZA – SLOVAKIA, spol. s.r.o. (programová služba TV DOMA) vo veci možného porušenia § 18b ods. 2, § 18aa ods. 1 písm. b) a § 18aa ods. 1 písm. c) ZVR (multimodálny prístup) v súvislosti s vysielaním titulkov pre osoby so sluchovým postihnutím v rámci programu *Nekonečná láska* dňa 20. 12. 2017;
* **začala správne konanie** voči vysielateľovi MARKÍZA – SLOVAKIA, spol. s r.o. vo veci možného porušenia § 31a ods. 4 ZVR (zákaz skrytej reklamy) v súvislosti s vysielaním príspevku *Magická mriežka* v programe *Televízne noviny* dňa 11. 1. 2018;
* **začala správne konanie** voči vysielateľovi MARKÍZA – SLOVAKIA, spol. s.r.o. (programová služba TV DOMA) vo veci možného porušenia § 39 ods. 1 ZVR (obmedzenie sponzorovania) v súvislosti s tým, že dňa 22. 12. 2017 o cca 19:38 hod odvysielal sponzorský odkaz subjektu vyrábajúceho víno;
* **začala správne konanie** voči vysielateľovi MAC TV s.r.o. (programová služba JOJ, JOJ PLUS, WAU) vo veci možného porušenia § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov) v súvislosti s vysielaním sponzorských odkazov v dňoch 22., 25. a 31. 12. 2017, vo veci možného porušenia § 34 ods. 3 ZVR (zákaz účinkovania hlásateľov, moderátorov a redaktorov spravodajských a spravodajsko-publicistických programov v reklame a telenákupe) v súvislosti s vysielaním komunikátu informujúcom o možnosti vyhrať 40 000 € dňa 31. 12. 2017, vo veci možného porušenia § 35 ods. 3 ZVR (počet povolených prerušení programu reklamou) v súvislosti s vysielaním programu *Cesta bojovníka* dňa 31. 12. 2017 a vo veci možného porušenia § 36 ods. 2 ZVR (vysielací čas vyhradený reklamným šotom) v súvislosti s vysielaním dňa 22. 12. 2017 v čase 20:00 - 20:59 a 21:00 - 21:59 hod (programová služba JOJ), v čase 20:00 - 20:59, 21:00 – 21:59 a 22:00 – 22:59 hod (programová služba JOJ PLUS) a v čase 19:00 – 19:59, 20:00 – 20:59, 21:00 – 21:59 a 22:00 – 22:59 hod (programová služby WAU);
* **uznala za neopodstatnené 12** sťažností.

Všetky uznesenia prijaté dňa 12. 3. 2018 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Lucia Michelčíková, PhD.

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 03

mail: [lucia.michelcikova@rvr.sk](mailto:lucia.michelcikova@rvr.sk)